Пенчо Славейков
Дълбоко в твоя поглед се отсеня…

chitanka.info

Дълбоко в твоя поглед се отсеня

тъга за миналото, свидно дете, —

тъга за онзи, който преди мене

е галил теб, на свойта радост цвете.

А в тоя същи поглед се преплита

нов лъч, на нова обич… И налита

сърце ми ужас: дали ще изясни

той сенките, или в тях ще изгасне?

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.